Նիստի ընթացքում անդրադարձ է կատարվել ԶՈՒ զարգացման պլանի միջոցառումների կատարման ընթացքին, ռազմավարական վերանայման յուրաքանչյուր փուլի հիմնական եզրահանգումներին և խնդրահարույց հարցերին, բանակում ներդրված «Խելացի պաշտպանություն», «Հրամանատրում առաջադրանքի միջոցով» ղեկավարման սկզբունքների և մոտեցումների կիրառման գործնական արդյունքներին, միջազգային ռազմական համագործակցության հնարավորությունների ընդլայնման, զորային կառույցի կատարելագործման և ընդհանուր առմամբ պաշտպանական համակարգի վերափոխման կարևորագույն ուղղություններին: Քննարկվել են ՀՀ անվտանգային միջավայրի շուրջ առկա և հավանական սպառնալիքները, դրանց հակազդման մեխանիզմներն ու ռազմավարական բնույթի միջոցառումները: Օրակարգային հարցերի շուրջ տեղի է ունեցել կարծիքների փոխանակում, հնչել են մի շարք առաջարկություններ: Արծարծված հարցերի վերաբերյալ ՀՀ պաշտպանության նախարար Սեյրան Օհանյանը և կոլեգիայի անդամները ներկայացրել են իրենց դիտարկումները: Հետագա անելիքների վերաբերյալ նիստի մասնակիցներին առաջադրվել են որոշակի խնդիրներ: